ઘોષે લખ્યું છે , ‘જોકે મેં બર્ફી જોઈ નથી . તેથી હું આ ફિલ્મ અંગે કૉમેન્ટ નહિં કરૂં , પણ એ સાચુ છે કે હંમેશા પ્રાદેશિક સિનેમાની અવગણના કરવામાં આવે છે . હું ભેદભાવની આ પ્રક્રિયા અંગે નારાજ છું . છેલ્લા પાંચ વર્ષોમાં માત્ર બે પ્રાદેશિક ફિલમો મરાઠી ફિલ્મ હરિશ્ચંદ્રાચી ફેક્ટરી ( 2009 ) અને મલયાલમ ફિલ્મ અદામિટે મકેન અબુ ( 2011 ) ને જ ઑસ્કાર પુરસ્કાર માટે મોકલવામાં આવી છે . ' આપને જણાવી દઇએ કે જ્યારથી અનુરાગ બાસુની ફિલ્મ બર્ફીને ઑસ્કાર માટે મોકલવાની વાત થઈ છે , ત્યારથી જ બર્ફી સામે પ્રશ્નો ઊભા થયાં છે . કોઈકે તેની વાર્તામાં કૉપીના આરોપો લગાવ્યાં , તો કોઈકે જણાવ્યું કે બર્ફી કરતાં વધુ સારી ફિલ્મો છે ઑસ્કાર માટે , પરંતુ મોટા નામોને પગલે બર્ફીને ઑસ્કાર માટે મોકલવામાં આવી રહી છે . નોંધનીય છે કે અનુરાગ બાસુની બર્ફી 14મી સપ્ટેમ્બરે રિલીઝ થઈ છે . ફિલ્મમાં રણબીર કપૂર , પ્રિયંકા ચોપરા અને ઇલિયાન ડી ' ક્રૂઝ મુખ્ય ભૂમિકામાં છે . ફિલ્મમાં રણબીર બહેરા - મૂંગાના પાત્રમાં છે . 70ના દાયકાની વાર્તા જોઈ લોકો ઘણા આશ્ચર્યચકિત છે . ફિલ્મ બૉક્સ ઑફિસે સારી કમાણી કરી રહી છે . કલેક્શનની વાત કરીએ તો ફિલ્મે અત્યાર સુધી 76 કરોડનો બિઝનેસ કર્યો છે .